लेग मेसन क्लासिक टेनिस : सोमदेव दूसरे दौर में  
भारत के शीर्ष वरीयता प्राप्त एकल टेनिस खिलाड़ी सोमदेव देवबर्मन शानदार जीत दर्ज कर एटीपी लेग मेसन क्लासिक टूर्नामेंट के दूसरे दौर में पहुंच गए।
भारत के शीर्ष वरीयता प्राप्त एकल टेनिस खिलाड़ी सोमदेव देवबर्मन शानदार जीत दर्ज कर एटीपी लेग मेसन क्लासिक टूर्नामेंट के दूसरे दौर में पहुंच गए हैं। सोमदेव ने मंगलवार को खेले गए पुरुषों की एकल स्पर्धा के पहले दौर के मुकाबले में जर्मनी के खिलाड़ी डेनिस ग्रेमेलमायेर को 6-2, 6-3 से पराजित किया।  उल्लेखनीय है कि सोमदेव को हाल ही में एटीपी फॉर्मर्स क्लासिक टूर्नामेंट के एकल स्पर्धा के पहले दौर में अमेरिका के खिलाड़ी रेयान स्वीटिंग के हाथों हार का सामना करना पड़ा था। इस हार का सीधा असर सोमदेव की रैंकिंग पर भी पड़ा था। एटीपी द्वारा सोमवार को जारी विश्व वरीयता रैंकिंग में सोमदेव तीन स्थान फिसलकर 65वें स्थान पर पहुंच गए।